Tačira

Tačira () – valstija, esanti vakarinėje Venesuelos dalyje. Ribojasi su Merida ir Barinasu rytuose, su Apūre pietuose, su Kolumbija vakaruose, su Sulija šiaurėje. Tai 16-a pagal plotą ir 9-a pagal gyventojų skaičių šalies valstija. Administracinis centras – San Kristobalis.

Valstijos pavadinimas kilo nuo Tačiros upės.

 Geografija 

Didžiąją valstijos dalį užima Andų kalnai, čia iškylantys iki 3912 m aukščio (Pulpito k.). Pietryčiuose paviršius leidžiasi į Orinoko žemumą. Tačiros upės priklauso Orinoko ir Marakaibo ežero baseinams.

Valstijos simbolis – muturis (Prumnopitys montana).

 Administracinis suskirstymas 

Tačira padalinta į 29 savivaldybes (skliaustuose – administracinis centras):

 Andres Beljas (Korderas)
 Antonijo Romulo Kosta (Las Mesasas)
 Ajakučas (Kolonas)
 Bolivaras (San Antonijo del Tačira)
 Kardenasas (Tariba)
 Kordoba (Santa Ana del Tačira)
 Fernandes Feo (San Rafael del Pinjalis)
 Fransisko de Miranda (San Chosė de Bolivaras)
 Garsija de Hevija (La Frija)
 Gvasimosas (Palmira)
 Independensija (Kapačo Nuevas)
 Chauregvis (La Grita)
 Chosė Marija Vargasas (El Kobrė)
 Chuninas (Rubijas)
 Libertadas (Kapačo Vjechas)
 Libertadoras (Abechalesas)
 Lobatera (Lobatera)
 Mičelena (Mičelena)
 Panamerikanas (Kolonsitas)
 Pedro Marija Urenija (Urenija)
 Rafael Urdaneta (Delisijasas)
 Samuel Darijo Maldonadas (La Tendida)
 San Kristobalis (San Kristobalis)
 San Chudas Tadeo (Umukena)
 Seborukas (Seborukas)
 Simon Rodrigesas (San Simonas)
 Sukrė (Kenikea)
 Torbesas (San Chosesitas)
 Uribantė (Pregoneras)

Kategorija:Venesuelos valstijos